Diari Oficial de la Generalitat Valenciana


Sumari del DOGV 8838, del 18-06-2020 (2020/4564)

RESOLUCIÓ de 12 de juny de 2020, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.o de la Llei 10/2019, de pressupostos de la Generalitat per a l'exercici 2020, en la línia de transferència X0706, «Finançament de l'Agència Valenciana de Seguretat i Resposta a les Emergències», del capítol 4 del programa 221.30, Agència Valenciana de Seguretat i Resposta a les Emergències, de la Conselleria de Justícia, Interior i Administració Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4564


Data del document
:   12-06-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de juny de 2020, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.o de la Llei 10/2019, de pressupostos de la Generalitat per a l'exercici 2020, en la línia de transferència X0706, «Finançament de l'Agència Valenciana de Seguretat i Resposta a les Emergències», del capítol 4 del programa 221.30, Agència Valenciana de Seguretat i Resposta a les Emergències, de la Conselleria de Justícia, Interior i Administració Pública. [2020/4564]  
  
  
Davant de l'actual situació extraordinària, la Conselleria de Justícia, Interior i Administració Pública, a través de l'Agència Valenciana de Seguretat i Resposta a les Emergències, ha considerat necessari posar en marxa el Programa platges-plans de contingència Covid-19, que permeta assumir de manera activa la coordinació de les actuacions de la Generalitat amb altres administracions públiques en matèria de gestió de l'emergència derivada del procés d'obertura de les platges de la Comunitat Valenciana en condicions de seguretat per a les persones usuàries, i garantir, a més, que aquestes condicions siguen uniformes en tot el territori de la Comunitat.  
L'esmentat pla preveu la contractació de mil persones, per a exercir el lloc d'operador/a de plans de contingència platges Covid-19, amb una duració temporal de dos mesos i mig. En conseqüència, és necessari incrementar la línia de transferència X0706, «Finançament de l'Agència Valenciana de Seguretat i Resposta a les Emergències», del capítol 4 del programa 221.30, Agència Valenciana de Seguretat i Resposta a les Emergències, per un import de 6.315.000 euros, amb la finalitat d'incrementar el capítol 1, «Despeses de personal» del programa pressupostari 221.10, Emergències, protecció civil i extinció d'incendis, de l'AVSRE, per l'esmentat import.  
En conseqüència, i en virtut del que es disposa en l'article 22.2 de la Llei 10/2019, de pressupostos de la Generalitat per a l'exercici 2020, i el que preveu l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
Primer  
Autoritzar una ampliació de crèdit en l'aplicació 77.64.18.413.38.4 per un import de 6.315.000 euros, destinada a incrementar, en l'annex de transferències i subvencions corrents del programa 221.30, Agència Valenciana de Seguretat i Resposta a les Emergències, la dotació de la línia de transferència X0706 segons el següent detall:  
  
  
Codi Denominació Dotació anterior Modificació Dotació actual  
X0706 Finançament de l'Agència Valenciana de Seguretat i Resposta a les Emergències. 27.761.526 6.339.171 42.710.825  
  
  
Segon  
Com a conseqüència de l'increment de crèdit de la línia de transferència X0706, s'autoritza modificar el pressupost de l'Agència Valenciana de Seguretat i Resposta a les Emergències en els termes següents:  
  
1. Incrementar el pressupost d'ingressos en l'aplicació pressupostària 63.94.97.136.11 per import de 6.315.000 euros.  
2. Incrementar el pressupost de despeses en l'aplicació pressupostària 07.26.37.263.90.2 per import de 6.315.000 euros.  
  
València, 12 de juny de 2020.- El conseller d'Hisenda i Model Econòmic: Vicent Soler i Marco.